Adets la tinirlji ficiori di la shapti pana la optusprayinghits di anji

Maninti sa shtea cari lucru alj barbatescu  shi cari lucru alj muljurescu. Ficiorlji eara ti nafoara , a featili ti ancasa.Tu atsel chiro, ficiorlji shi featili , lu avea multu tinjii a parintsalor shi eara praxits  s-nu la toarna cana zbor a parintsalor. 

   Ficiorlji di la 7 anji, ahurhea s-duca cu papanjljipi la oi, la mandzari, a featiliu armanea cu babili(maili) acasa.  Di la 7 anji, ficiorlji   s-acatsa cati   niheamada  shi di lucru.Atsea la eara ca sculii, ca sculii  atumtsea nu avea. 

    Iarna, ficiorlji , deadun cupapanjlji , harnea njelji shi arnea mandzurli.

    Veara deapoia , candu muldzea oili, ficiorlji didea tu cutar. Atsel lucru lu avea tahinarli shi serli, a dzua nu avea lucru shi s-agiuca  pi patama ica sirinji, nacarijevo. Atsel lucru shi atsea sculii  lu eara pana di 10-12 di anji, di candu ahurhea s-alj pitreaca singuri picurari pi la chihaljeats.Pi la chihaljats, vara s-dutsea ca raftu, vara pi la oi- ca picurar, shi vara  pi la calji – ca caljaru.Pi la zanatcii, Armanjlji nu s-dutsea. Parintsalji cari avea ficiori ti  picurari, inshea ampazari shi s-afla cu chihaljats a curi la lipsea picurari. Ficiorlji nu s-dutsea ampazari de parintsalji s-pazarapsea cu chihaieli. Pazarapsearea eara ti dzumitati di an pan di un an.

  Un ficiuric di 12 di anji , putea s-tsana pan di una suta di capiti oi, ficior di 18 di anji, putea s-pasca cupia pan di 500 di oi, a ti una njii di capiti oi , lipsea doilj  picurari di 18 ica 20 di anji. La atselj anji , ficiorlji alj pitritsea shi  vuinits ma mamultsa shi alj scundea, ta snu alj ia tu armata.

  Di la 7 anji, shi a featilor la didea cati niheamada  lucru. Li pitritsea ti apa, arnea, spila cati vara vas. Di la atselji anji , featili   ahurhea s-anveatsa  s-ampilteasca. Ampiltearea li anvitsa babili 9 maili ) Featili prota ampiltea zunitsa. Prota ampiltita zunitsa , babili 9 maili 0 u ardea an foc ta s-ampiltea featili cama multu. Deapoia ahurhea s-ampilteasca parpodz, a di 10-12 di anji ahurhea s-ampilteasca shi faneli ( shi muljureshtsa , shi barbateshtsa ) ti cari eara lipsita 

La atselji anji, featili ahurhea cu  nicuchireshtsa  lucri : sa scarmina lana,  s-u traga  -  candu piciuri , candu cairi, ta s-torca babili (maili ) shi dadili, ca featili eara nica njits ti tutseari.

    Nica di la 10 anji , feata sa scula tahinima, aprindea foclu, baga s-adara shi prandzu, vara oara shi pita frimta shi cati vara turta, ca avea oaminji tricuts. Featili avea mari tinjii a parintsalor. Candu yinea parintsalji di nafoara , tinirlji tuts cari eara an casa , sa scula amproshtsa, ta s-sheada parintili.  Feata di la 15 di anji,  alj la ciciorili a parinitli , candu el s-turna dixeara.

    Di la 12 di anji, featili ahurhea s-torca ustura cu furca. Di cara tutsea , dadili shi babili ( maili ) urdza, shi li baga featili s-tsasa iambuli, shiacuri, batanjicapitanji, spargani.

    Featili tsi turtsea shit si tsasea , di atsea parintsalji la adra doara. Di batanji lu adra fusti. Di la 18 di anji featili eara adzumti  shit i martari, ma vara oara featili li marta shi cama njits, ta s-acatsa  casa cama avuta. Featili nu sa shtea cu ficiorlji shit i atsea iu va li marta parintsalji, aclo s-dutsea.

   A ficiorlji alji ansura di   la 18 pan di 30 di anji, vara cama ayonja, vara shi cama amanat.